stanford-oval/wikipedia huggingface dataset:
Tyrmäys

Nyrkkeilijä on tyrmätty.
Tyrmäys (KO, engl. knockout) on voittamistapa, joka tunnetaan monissa eri kamppailulajeissa. Tyrmäys tapahtuu, kun ottelija ei kykene vastustajan iskujen seurauksena jatkamaan ottelua. Tyrmäyksellä voi voittaa muun muassa nyrkkeilyssä, potkunyrkkeilyssä ja vapaaottelussa.
Puhdas tyrmäys on seurausta iskuista johtuvasta tajunnan tason alenemisesta. Tekninen tyrmäys (TKO, engl. technical knockout) seuraa, kun kehätuomari, ottelija itse, hänen avustajansa tai ottelun lääkäri on sitä mieltä, että ottelija ei toistuvien iskujen, kivun tms. vuoksi kykene jatkamaan ottelua.
Voittaminen tyrmäyksellä

Nyrkkeilyottelu voitetaan tyrmäyksellä, mikäli vastustaja on lyöty lattiaan eikä hän tiettynä aikana pääse nousemaan jaloilleen ja osoittamaan kykynsä jatkaa ottelua. Tuomari laskee aikaa ääneen eli "laskee lukua". Nyrkkeilyssä palautumisaikaa on 10 sekuntia. Suomen Potkunyrkkeilyliiton täyskontaktiotteluita koskevat säännöt määräävät myös luvunlaskun kymmeneen. Vapaaottelussa ei tunneta luvunlaskua vaan ottelu jatkuu toisen (tai kummankin) ottelijan kaatuessa maahan. Kehätuomari keskeyttää ottelun heti, kun toinen ottelija menettää tajuntansa iskujen, lukituksen tai kuristuksen seurauksena, ja julistaa vastustajan voittajaksi tyrmäyksellä.
Tekninen tyrmäys, johon Nyrkkeily- ja Potkunyrkkeilyliittojen säännöissä viitataan kehätuomarin keskeytyksenä (RSC, engl. Referee Stopped Contest), julistetaan, mikäli kehätuomari tai ottelun lääkäri katsoo vastustajan iskujen alentaneen ottelijan toimintakykyä niin, ettei tämän ole turvallista jatkaa ottelua. Amatööriotteluissa erityisesti lukuisat voimakkaat päähän osuneet iskut johtavat ottelijan turvallisuuden takia nopeasti tekniseen tyrmäykseen, vaikkei tämän ottelukyky olisi vielä merkittävästi alentunut. Poikkeavan otteludynamiikkansa vuoksi vapaaottelun säännöissä tekninen tyrmäys tapahtuu, kun toinen ottelija ei enää pysty puolustamaan itseään järkevästi tai jos sallitun tekniikan käytöstä seuraa ottelun lopettamiseen pakottava loukkaantuminen.
Tyrmäyksen biomekaniikka

Puhtaaseen tyrmäykseen johtava tajunnan menetys on seurausta aivotärähdyksestä. Päähän kohdistuva voimakas isku saa kallon liikahtamaan nopeasti. Inertian vuoksi aivot eivät liiku samaa vauhtia vaan kallon sisäpinta iskeytyy niihin. Osuma häiritsee aivojen toimintaa ja voi saada hermosolut aktivoitumaan satunnaisesti, ja seurauksena on tajunnan tason alenemista, koordinaatiovaikeuksia tai tajuttomuus.
Suoraan edestä suuntautuvassa iskussa molemmat aivopuoliskot iskeytyvät otsaluuhun. Suoraan edestä tulevan iskun aiheuttamaa pään liikettä torjuu lisäksi vain yksi lihaspari. Pään sivuun, korvan taakse osuvaa iskua vastustaa puolestaan vain toinen näistä lihaksista, mikä lisää tyrmäykseen riittävän pään heilahduksen mahdollisuutta entisestään. Paras mahdollisuus tyrmäykseen on kuitenkin osumalla leukaan, joko sivulta tai alhaalta suuntautuvalla iskulla. Tällöin leuka toimii vipuvartena ja saa kallon kääntymään huomattavan suurella nopeudella. Periaatteessa myös takaraivo on otollinen alue tyrmäysiskulle, koska iskua on vaikeampi ennakoida eikä kaulan ja niskan lihaksisto ei kykene hillitsemään kallon liikettä yhtä tehokkaasti. Takaraivoon kohdistuvat iskut voivat kuitenkin vaurioittaa aivokuoren takaosassa sijaitsevia, tärkeitä elintoimintoja säänteleviä aivojen osia sekä aivojen ja selkäytimen liitosta. Tästä syystä iskut takaraivoon on kielletty kaikissa kamppailulajeissa[lähde? ].
Lääketieteellinen todistusaineisto viittaa yhä vahvemmin siihen, että toistuvat päähän osuvat iskut voivat aiheuttaa aivokudokselle pysyvää vauriota ja altistaa erilaisille hermostoperäisille sairauksille. Haitallisiin seuraamuksiin ei tarvita tyrmäysiskua, vaan ilmiö on havaittu myös esimerkiksi palloa puskevilla jalkapalloilijoilla. Toistuvat tyrmäysiskut ovat kuitenkin erityisen haitallisia. Niistä seuraava henkisten kykyjen heikkeneminen tunnetaan nimellä dementia pugilistica, joka suomennettuna tarkoittaa nyrkkeilijän dementiaa. Pian aivotärähdyksen jälkeen päähän kohdistuva isku voi myös joissain tilanteissa johtaa vaaralliseen aivokudoksen turpoamiseen, josta käytetään nimitystä toisen iskun oireyhtymä.
Tyrmäysten ja päähän kohdistuvien iskujen aiheuttamien terveydellisten vaarojen vuoksi lukuisat lääkärijärjestöt ovat kannattaneet nyrkkeilyn ja muiden täyskontaktilajien kieltämistä. Otteluita valvovat tahot ovat pyrkineet vähentämään riskejä määräämällä pakollisia palautumisaikoja tyrmätyille ottelijoille. Suomen Vapaaotteluliiton säännöt määräävät tyrmätyn ottelijan liiton hallituksen harkinnan mukaiseen mutta vähintään kaksi kuukautta kestävään kilpailukieltoon ja Suomen Nyrkkeilyliiton sekä Suomen Potkunyrkkeilyliiton säännöt vaativat tyrmäyksen jälkeen 30 päivästä vuoteen kestävän kilpailukiellon riippuen ottelijan aiemmasta tyrmäyshistoriasta ja tyrmäyksen aiheuttaman aivotärähdyksen vakavuudesta. Esimerkiksi Yhdysvalloissa ja Australiassa kamppailulajeja säätelevät lait sisältävät vaatimuksia terveysperusteisista kilpailukielloista.
Wang Mang
Ensimmäinen virkakausi asevoimien komentajana

Wang Mangin ylennyttyä asemaansa - vallallisesti korkeimpaan hallinnolliseen asemaan - hänestä tuli vielä aiempaa paremmin tunnettu henkilö. Vuonna 7 eaa. Wang Mangin serkku, keisari Cheng, kuoli yllättäen luultavasti aivohalvaukseen (tai lääkkeiden yliannostukseen kuten eräät historioitsijat ovat väittäneet). Keisari Chengin veljenpoika, prinssi Liu Xin (劉欣), nousi keisariksi nimellä Ai. Wang Mang pysyi samassa työssään vaikutusvaltaisena ja hänen tädistään tuli vaikutusvaltainen keisarinna.
Asiat muuttuivat kuitenkin pian. Keisari Ain isoäiti, prinsessa Dingtao Fu, oli määräilevä nainen, joka määräili pojanpoikaansa. Hän halusi kovasti keisarinnan tittelin. Keisarinna Wang Zhengjun määräsi prinsessa Fun ja Keisari Ain äidin, Consort Dingin, tapaamaan hänet joka kymmenes päivä. Prinsessa Fu alkoi kuitenkin pian vierailla pojanpoikansa luona joka päivä ja vaati kahta asiaa tehtäväksi: hänestä pitäisi tulla keisarinna ja hänen sukulaisilleen pitäisi myöntää erilaisia arvoja. Keisarinna Wang Zhengjun antoi prinssi Kangille epätavallisen arvonimen: "Dingtaon keisari Gong" (定陶共皇) ja puoliso Dingille arvon "Dingaton keisarinna Gong" (定陶共皇后). Muutamista Fun tutuista tuli markiiseja. Keisarinna Wang Zhengjun käski myös Wang Mangin erota ja siirtää valtansa Fulle sekä tämän tuttaville. Keisari Ai kinui vastaan ja pyysi Wang Mangia pysymään virassaan.
Pari kuukautta myöhemmin Wang Mang joutui yhteenottoon keisarinna Fun (6–1 eaa.) kanssa. Suurella keisarillisella juhla-aterialla istumapaikoista vastaava virkamies siirsi keisarinna Fun tuolin suurkeisarinna Wang Zhengjunin viereen. Kun Wang Mang näki tämän, hän nuhteli tätä virkamiestä ja määräsi keisarinna Fun istuimen siirrettäväksi muualle. Se raivostutti keisarinna Futa, joka poistui ruokasalista. Wang Mang erosi rauhoittaakseen tämän vihaa ja keisari Ai hyväksyi eron. Tämän tapahtuman jälkeen Wangien perhe alkoi vääjäämättä menettää vaikutusvaltaansa.
Eläköityminen Keisari Ai:n valtakaudella

Wang Mangin eroamisen jälkeen, Keisari Ai pyysi häntä jäämään pääkaupunki Chang'an:aan, ja tapaamaan häntä välillä antaakseen hänelle neuvoja. Kuitenkin 5 eaa., Keisarinna Fu oli onnistunut saamaan arvonimiä, Keisari Ai poisti kohdan "dingtaolainen" hänen arvonimestään, tehden hänestä ainoastaan "Keisari Gong:in". Sitten hän antoi isoäidilleen keisarinnan arvonimen (帝太太后). Wang Mang lähti Xinduun. vuonna 5 eaa. hänen poikansa tapettua palvelijan, Wang Mang käski hänen tehdä itsemurhan. Vuoteen 2 eaa. mennessä olivat sadat virkailijat ja tavalliset ihmiset jättäneet satoja vaatimuksia, joissa pyydettiin Wang Mangia palaamaan pääkaupunkiin. Keisari Ai, joka myös kunnioitti Wang Mangia, kutsui hänet ja hänen serkkunsa Wang Renin (王仁), Wang Genin pojan takaisin pääkaupunkiin avustamaan Suurkeisarinna Wangia.
Joka tapauksessa, Wang Mangilla ei ollut paljoa virallisia työtehtäviä, eikä enää voinut vaikuttaa paljoa politiikkaan.
Henkilökohtaiset tiedot

Isä: Wang Man (王曼), Keisarinna wang Zhengjun varhain kuollut veli
Äiti: Qu (渠).
Vaimot:
Keisarinna Wang: Wang Yu:n, Wang Huo:n, Wang An:n, Wan Lin:n, ja Prinsessa Huanghuangin äiti.
Keisarinna Shi
Wang Yu (王宇)
Wang Huo (王獲)
Wang An (王安)
Wang Lin (王臨)
Wang Xing (王興)
Wang Kuang (王匡)
Princess Huanghuang (Keisarinna Hanin Xiaoping).
Wang Jie (王捷)
Huainengin lapsi, jonka nimeä ei ole tiedossa.
Aiheeseen liittyvää

Hyperhistory.com
Kongming.net
3.
Trofors

| Trofors |
| --- | --- |
 Trofors
 Koordinaatit: 65°32′00″N, 13°24′22″E 
Valtio:  Norja
Lääni:  Nordlandin lääni
Pinta-ala:  
 – Kokonaispinta-ala:  0.74 km²
Väkiluku (2013):  766
 – Väestötiheys:  1036 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Trofors on Granen hallintokeskus Norjassa Nordlandin läänissä. Popduo Marcus & Martinus asuu Troforsissa. Kylän läpi kulkee Eurooppatie E6. Sen väkiluku on 766.
Trocadero (elokuva)

| Trocadero> Reckless |
| --- | --- |

Ohjaaja:  Victor Fleming
Käsikirjoittaja:  P. J. Wolfson
Perustuu:  David O. Selznickin tarinaan
Tuottaja:  David O. Selznick
Säveltäjä:  Herbert Stothart
Kuvaaja:  George J. Folsey
Leikkaaja:  Margaret Booth
Pukusuunnittelija:  Adrian
Pääosat:   Jean Harlow  William Powell  Franchot Tone 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:   19. huhtikuuta 1935 (US)  15. joulukuuta 1935 (FI) 
Kesto:  97 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Trocadero (engl. Reckless) on vuonna 1935 ensi-iltansa saanut yhdysvaltalainen musikaali-/komediaelokuva, jonka ohjasi Victor Fleming. Musikaalikomedian pääosia esittävät Jean Harlow, William Powell ja Franchot Tone. Sivuosissa nähdään muiden muassa May Robson, Ted Healy ja Rosalind Russell. P. J. Wolfson käsikirjoitti elokuvan David O. Selznickin tarinan pohjalta. Trocadero on mustavalkoinen ja pituudeltaan se on 97 minuuttia, eli tunti ja 37 minuuttia. Trocadero sai ensi-iltansa Yhdysvalloissa 19. huhtikuuta vuonna 1935. Suomeen Trocadero ilmestyi teattereihin 15. joulukuuta samana vuonna. Metro-Goldwyn-Mayer tuotti elokuvan. Trocaderoa pidetään nykyisin klassikkona.kenen mukaan?
Kun Trocadero oli valmis, joka oli suoraa dramaa, MGM päätti tehdä siitä musikaalin, joten tuotantoa jatkettiin. Tästä tuli yksi Jean Harlowin suurimmista rooleista.
Kahden laulun "Hi-Diddle-Dee-Dum" ja "I'm Going Down to Dance at Clancy's" sanoittajina ja säveltäjinä olivat Con Conrad ja Herb Magidson.
Näyttelijät

| 0 | 1 | 2 |
| --- | --- | --- |
|  Jean Harlow  | … |  Mona Leslie   |
|  William Powell  | … |  Ned Riley   |
|  Franchot Tone  | … |  Robert "Bob" Harrison Jr.   |
|  May Robson  | … |  Rouva "Granny" Leslie   |
|  Ted Healy  | … |  Smiley, Nedin ystävä   |
|  Nat Pendleton  | … |  Blossom, Nedin ystävä   |
|  Rosalind Russell  | … |  Josephine "Jo" Mercer   |
|  Henry Stephenson  | … |  Eversti Harrison Sr.   |
|  Man Mountain Dean  | … |  Cameo-rooli   |
|  Robert Light  | … |  Paul Mercer   |
|  Allan Jones  | … |  Allan, laulaja   |
|  Carl Randall  | … |  Carl Randall, Monan tanssipari "Trocadero" -numerossa   |
|  Louise Henry  | … |  Louise   |
|  James Ellison  | … |  Dale Every   |
|  Nina Mae McKinney  | … |  Erityislaulaja   |
Aiheesta muualla

Trocadero Internet Movie Databasessa (englanniksi)
Trocadero (elokuva) Elonet.
Trocadero Allmoviessa
Trocadero San Beckissä
Tropicalismo

Tropicalismo, myös tropicália, on brasilialainen taidesuuntaus, joka koostuu muun muassa musiikista, teatterista ja runoista.
Tunnettuja muusikkoja

Os Mutantes
Caetano Veloso
Carlos Capinan
Gal Costa
Gilberto Gil
Guilherme Araújo
Hélio Oiticica
Jards Macalé
Jorge Ben
Jorge Mautner
Júlio Medaglia
Maria Bethânia
Tom Zé
Torquato Neto
Rogério Duarte
Rogério Duprat
Aiheesta muualla

An excerpt from "The Brazilian Sound" about the tropicalia and tropicalismo
An article from PBS newshour on the impact of Tropicalismo and Caetano Veloso (Arkistoitu – Internet Archive)
Brazilian Tropicália
Re-Tropicalismo (Arkistoitu – Internet Archive)
Aiheesta muualla > Video

Documentary 52': Brazil, the Tropicalist Revolution
Torsken

Torsken on Norjan kunta ja siellä sijaitseva samanniminen taajama Tromssan läänissä, Senjan saaren länsiosassa. Kunta rajoittuu pohjoisessa Bergiin sekä etelässä ja idässä Tranøyhin.
Asutuksesta suurin osa on tyypillisiä kalastajakyliä, joista taajamia ovat hallintokeskus Gryllefjord (414 as., 2006) ja Torskenin taajama (223 as., 2001). Kunnan keskiosan tärkeimpiä kyliä ovat Medby, Grunnfarnes ja Sifjord. Tammikuussa 2013 tehdyn väestönlaskennan mukaan koko kunnassa oli 880 asukasta. Kunnan nykyiset rajat muodostuivat vuonna 1964, jolloin Selfjordenin vuonon eteläpuoliset osat liitettiin Tranøyhin.
Aiheesta muualla

Kuvia tai muita tiedostoja aiheesta Torsken Wikimedia Commonsissa
Tromssan läänin kunnat
Bardu
Dyrøy
Gratangen
Harstad
Ibestad
Kaivuono (Kåfjord)
Kalsa (Karlsøy)
Kierua (Skjervøy)
Kvæfjord
Lavangen
Målselv
Naavuono (Kvænangen)
Omasvuono (Storfjord)
Paatsivuono (Balsfjord)
Raisi (Nordreisa)
Raisivuono (Sørreisa)
Salangen
Senja
Tjeldsund
Tromssa
Yykeä (Lyngen)
Norjan läänit | Norja
Tupala

| Tupala |
| --- | --- |
 Kuninkaankartanonkatua Tupalassa.
Kaupunki:  Pori
Suuralue:  Itäinen Maa-Pori
Kaupunginosa nro:  15
Väkiluku:  96 (2013)
Postinumero(t):  28300
Tupala on Porin 15. kaupunginosa. Tupala on pinta-alaltaan pieni, sen naapurikaupunginosia ovat lännessä Herralahti, pohjoisessa Aittaluoto ja etelässä Vanhakoivisto. Pohjoisessa sitä rajoittaa myös Kokemäenjoen haara Varvourinjuopa, joka oli ennen tärkeä uittoväylä. Tupalan alueen talot on rakennettu pääasiassa 1940-luvun lopulla. Tupala kuuluu Herralahden koulupiiriin, ja sen postinumero on 28300.
Aiheesta muualla

Tupala Pori-tiedossa (poritieto.com)
Porin kaupunginosat
1. Linna | 2. Teljä | 3. Malminpää | 4. Karhunpää | 5. Itätulli | 6. Päärnäinen | 7. Aittaluoto | 8. Isosanta | 9. Riihiketo | 10. Tiilinummi | 11. Tiilimäki | 12. Uusikoivisto | 13. Kuninkaanhaka | 14. Herralahti | 15. Tupala | 16. Koivula | 17. Kalaholma | 18. Isojoenranta | 19. Sunniemenranta | 20. Koivistonluoto | 21. Karjaranta | 22. Käppärä | 23. Musa | 24. Tikkula | 25. Vähärauma | 26. Liinaharja | 27. Liikastenmäki | 28. Tuorsniemi | 29. Pietniemi | 30. Ulasoori | 31. Leppäkorpi | 32. Isomäki | 33. Tiiliruukki | 34. Kyläsaari | 35. Uusiniitty | 36. Pihlava | 37. Rieskala | 38. Metsämaa | 39. Enäjärvi | 40. Harmaalinna | 41. Kartano | 42. Impola | 43. Vanhakoivisto | 44. Väinölä | 45. Metallinkylä | 46. Mikkola | 47. Sampola | 48. Paratiisinmäki | 49. Luotsinmäki | 50. Murtosenmutka | 51. Ruosniemi | 52. Toejoki | 53. Pormestarinluoto | 54. Hyvelänviiki | 55. Lotskeri | 56. Hyvelä | 57. Kirjurinluoto | 58. Hanhiluoto | 59. Hevosluoto | 60. Yyteri | 61. Kaanaa | 62. Uniluoto | 63. Karhuluoto | 64. Herrainpäivät | 65. Mäntyluoto | 66. Kirrinsanta | 67. Kaanaankorpi | 68. Huvilaranta | 69. Viikinäinen | 70. Raatimiehenluoto | 71. Reposaari | 72. Parkkiluoto | 73. Tahkoluoto | 74. Isokatava | 75. Vähäkatava | 76. Tyltty | 77. Lukkarinsanta | 78. Tuulikylä | 79. Paarnoori | 80. Honkaluoto | 81. Finpyy | 82. Lahdenmaa | 83. Hakalanvainio | 84. Länsimetsä | 85. Mäntylä | 86. Palstakallio | 87. Lehtola | 88. Kotometsä | 89. Klasipruuki | 90. Perko | 91. Susikoski | 92. Salaplakkari
Turengin työväentalo

| Turengin työväentalo |
| --- | --- |
 Turengin työväentalo.
Osoite:  Kauppakuja 16, 14200 Turenki
Sijainti:  Turenki, Janakkala
Koordinaatit:  60°55′13″N, 24°38′28″E
Valmistumisvuosi:  1910
Rakennuttaja:  Turengin Työväenyhdistys ry
Runkorakenne:  hirsi
Julkisivumateriaali:  lauta
Kerrosluku:  2
Kerrosala:  260 m²
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Turengin työväentalo on Janakkalan kunnan päätaajamassa Turengissa sijaitseva työväentalo.
Historiaa

Turengin työväenyhdistys perustettiin vuonna 1906. Oman talon rakentamista alettiin suunnitella vuonna 1907. Talo valmistui vuonna 1910 vuokratontille. Vuonna 1916 yhdistyksen jäsenmäärä oli 28. Janakkalan Sosialidemokraatit myivät talon vuonna 2024 nettihuutokaupassa Janakkalan asukkaille Minna Stoltille ja  Olli Hurskaiselle.
Toimintaa työväentalolla

Talolla on toiminut alkuaikoina muun muassa kirjasto, kunnallisasiain opintokerho, näytelmäseura, puhujaseura sekä voimistelu- ja urheiluseura Sarastus, joka perustettiin vuonna 1913. Lisäksi yhdistyksellä oli vuodesta 1924 eteenpäin naisjaosto ja vuodesta 1927 nuoriso-osasto.
"Näyttelyseura" perustettiin vuonna 1907. Alkuun näytelmät esitettiin Turengin VPK:n talolla. Vuonna 1915 seuran nimi muutettiin Turengin Työväenyhdistyksen Näyttämöseuraksi. Samoihin aikoihin näyttämölle saatiin esirippu. 1920-luvulla esitettiin muun muassa Seitsemän veljestä sekä Minna Canthin Murtovaras.
Vuonna 1959 talolla järjestettiin Janakkalan työväenyhdistysten yhteinen vappujuhla.
1980-luvun alussa talolla järjestettiin kokouksia, nuorisotoimintaa, tansseja, teatteria ja juhlia.
2010-luvulla taloa vuokrattiin monille tahoille. Vanajaveden opisto järjesti siellä tanssikursseja, eläkeläiset harrastuksia ja ammattiyhdistykset kokouksiaan. Lisäksi isoja perhejuhlia pidettiin melko paljon. Vuonna 2024 talon uudet omistajat mainitsivat jatkavansa mm. vuokraustoimintaa ja haluavansa talon kaikkien Turenkilaisten käyttöön..
Rakennus

Talo on hirsirunkoinen ja vaakalaudoitettu. Siinä on kaksi kerrosta, ja sen pinta-ala on 260 m². 1980-luvulla talo oli vaaleankeltaiseksi maalattu. Alun perin talon katto oli päreestä, mutta se on vaihdettu huopakatoksi.
Talossa on juhlasali näyttämöineen, ravintola, keittiö, eteinen, näyttämön maskeeraustilat, vaatehuone, kuisti sekä vahtimestarin yhden huoneen ja keittiön asunto. 1980-luvun alussa talossa ei ollut vesijohtoa, viemäriä tai wc:tä, ja peruskorjaus oli suunnitteilla. Peruskorjaus on sittemmin tehty.
Vuoden 2017 alussa alkoi levitä huhu, että talossa olisi sisäilmaongelmia. Taloon tehtiin sisäilmaselvitys, jonka tulosten mukaan ongelmia ei kuitenkaan ollut.
Tomb Raider: The Last Revelation

| Tomb Raider: The Last Revelation |
| --- | --- |
Kehittäjä:  Core Design
Julkaisija:  Eidos Interactive
Jakelija:  Steam, Humble Store ja PlayStation Store
Säveltäjä:  Peter Connelly
Pelisarja:  Tomb Raider
Pelimoottori:  Tomb Raider III
Julkaistu:  EU marraskuu 1999NA 22. marraskuuta 1999JP 19. heinäkuuta 1999 WindowsEU marraskuu 1999NA 24. marraskuuta 1999 Sega DreamcastEU maaliskuu 2000NA 25. maaliskuuta 2000JP 19. heinäkuuta 2000 MacintoshNA 12. kesäkuuta 2000
Lajityyppi:  toimintaseikkailu
Pelimuoto:  yksinpeli
Ikäluokitus:  ESRB: T  Virheellinen ESRB-arvo
Alusta:  PlayStation, Microsoft Windows, Sega Dreamcast, Macintosh, PlayStation Network
Jakelumuoto:  CD-ROM ja digitaalinen jakelu
Lisää peliartikkeleitaVideopelien teemasivulla
Infobox OK  : 
Tomb Raider: The Last Revelation on Core Designin kehittämä ja Eidos Interactiven julkaisema toimintaseikkailupeli. Peli julkaistiin vuonna 1999 PlayStationille ja Microsoft Windowsille sekä seuraavana vuonna Sega Dreamcastille ja Macintoshille. Peli kuuluu Tomb Raider -pelisarjaan.
Lara Croftin ääninäyttelijäksi vaihtui The Last Revelationin myötä Jonell Elliott, joka korvasi kahdessa aiemmassa pelissä ääninäytelleen Judith Gibbinsin.
Juoni

Teini-ikäinen Lara Croft on matkalla entisen oppi-isänsä Werner Von Croyn kanssa. Kaksikko etsii mystistä Iristä ja matkustaa kambodžalaiseen Angkor Watin temppeliin. Matka saa yllättävän käänteen, kun Werner joutuu onnettomuuteen ja Lara hylkää hänet pelastaakseen oman henkensä.
Vuonna 1999 Lara löytää Egyptistä muinaisen haudan, jossa egyptiläinen jumala Seth on ollut vangittuna. Vahingossa Lara vapauttaa Sethin ja joutuu taistelemaan aikaa vastaan palauttaakseen jumalan lepopaikkaansa ja estääkseen maailmanlopun. Valitettavasti Sethin riivaamasta Von Croysta tulee Laran uusi kilpailija ja hän vaikeuttaa Laran asioita huomattavasti. Lyödäkseen Sethin Lara joutuu matkustamaan ympäri Egyptiä ja keräämään Horuksen haarniskan osia. Matkan aikana Lara käy Aleksandriassa Faroksella, Isiksen ja Poseidonin temppeleissä sekä Kleopatran palatseissa.
Horuksen temppelissä Lara yhdistää haarniskan osat Horuksen amuletin kanssa, mutta ennen kuin Lara ehtii kutsua Horuksen, Seth tuhoaa haarniskan ja iskee amuletin veteen. Lara saa amuletin takaisin, pakenee temppelistä ja sulkee sisäänkäynnin amuletilla. Hän jättää amuletin temppeliin, jotta Seth pysyisi vangittuna ikuisesti. Vahingoittuneena ja uupuneena Lara kohtaa sisäänkäynnillä Von Croyn, jonka Lara pelkää olevan vieläkin vihollinen. Hän haluaa pelastaa Laran sortuvasta temppelistä, mutta Lara irrottaa otteensa Von Croyn kädestä ja putoaa pimeyteen.
| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 79,23 % (PlayStation) 75,07 % (Windows) 62,95 % (Dreamcast)
Arvostelupisteet
Julkaisu: Pisteet
GameSpot: 7,4/10 (Windows) 6,0/10 (PlayStation) 5,4/10 (Dreamcast)
IGN: 8,5/10 (PlayStation) 7/10 (Windows) 3/10 (Dreamcast)
Aiheesta muualla

Tomb Raider: The Last Revelation MobyGamesissa (englanniksi)
Tomb Raider: The Last Revelation Internet Movie Databasessa (englanniksi)
Virtual XI

| Virtual XI Iron Maiden |
| --- | --- | --- |

Studioalbumin tiedot
 Äänitetty : Steve Harrisin Barnyard-studio, Essex, Englanti
 Julkaistu: 23. maaliskuuta 1998
 Formaatti: CD
 Tuottaja(t): Steve Harris, Nigel Green
 Tyylilaji: heavy metal
 Kesto: 53.10
 Levy-yhtiö: EMI
Muut kannet
  Albumin takakansi.
Listasijoitukset
  6. (huhtikuu 1998)   12. (21. maaliskuuta 1998)   16. (3. huhtikuuta 1998)   16. (huhtikuu 1998)   16. (huhtikuu 1998)   23. (4. huhtikuuta 1998)   24. (5. huhtikuuta 1998)   26. (2. toukokuuta 1998)   28. (huhtikuu 1998)   39. (3. huhtikuuta 1998)   124. (1998)
Iron Maidenin muut julkaisut
| Best of the Beast 1996 | Virtual XI 1998 | A Real Live Dead One 1998 |
Singlet albumilta Virtual XI
 ”The Angel and the Gambler” Julkaistu: 9. maaliskuuta 1998  ”Futureal” Julkaistu: 28. syyskuuta 1998
Virtual XI on brittiläisen heavy metal -yhtye Iron Maidenin yhdestoista studioalbumi. Albumi julkaistiin 23. maaliskuuta 1998, ja sen tuottajina toimivat yhtyeen basisti Steve Harris ja myös yhtyen edellisellä studioalbumilla The X Factor yhteistyötä yhtyeen kanssa tehnyt Nigel Green. Albumi jäi Iron Maidenin ja laulaja Blaze Bayleyn viimeiseksi studioalbumiksi, sillä yhtyeessä jo ennen Bayleyta vaikuttanut Bruce Dickinson teki paluun yhtyeeseen albumia seuranneen Virtual XI World Tour -maailmankiertueen päätyttyä.
The X Factorin tapaisesti myös Virtual XI jakoi ilmestyessään yhtyeen fanien mielipiteitä jyrkästi. Albumi nousi Suomessa albumilistan kuudenneksi ja yhtyeen kotimaassa Britannian albumilistalla sijalle 16, ja se on heikoimmin yhtyeen kotimaan listoilla menestynyt Iron Maidenin studioalbumi. Albumilta julkaistiin kaksi singleä: ”The Angel and the Gambler” (brittilistan 18.) ja ”Futureal”, joka ei noussut listoille. Molemmista kappaleista tehtiin myös musiikkivideot.
Kansikuva

Albumin kansikuvan piirsi Melvyn Grant, joka oli aiemmin piirtänyt kansikuvan myös vuonna 1992 julkaistuun Fear of the Dark-albumiin. Fear of the Darkin jälkeen julkaistun The X Factorin kannen oli tehnyt aiemmin muun muassa Megadethin kanssa työskennellyt Hugh Syme. Virtual XI:stä tuli jo kolmas perättäinen Iron Maidenin studioalbumi, jonka kansipiirrosta ei tehnyt yhtyeen pitkäaikainen yhteistyökumppani ja yhtyeen maskotti Eddie the Headin luoja Derek Riggs. Riggs piirsi sen sijaan kansikuvituksen ”Futureal”-singleä varten, mutta yhtye päätyi käyttämään singlen kannessa toista kuvaa.